Bonnie er på mange måter en typisk cheerleader. Hun er selvsikker, ganske frekk og er klar over sine egne evner til å sabotere hva som helst. På en måte har hun mange av de samme personlighetstrekkene som Kim. Disse to figurene er riktignok særdeles ulike på øvrige områder. Mens Kims drivkraft til å lykkes vanligvis, men ikke alltid, kommer av indre motivasjon, hovedsakelig for å tilfredsstille sine egne høye krav, ønsker Bonnie å bli respektert og oppnå berømmelse hos andre. Hun liker derfor å stjele rampelyset og unngår uselviske handlinger hvis hun kan.